Norges landslag startet sitt EM med kamper i gruppe D med kamper i byen Vršac. Den første kampen ble spilt den 16. januar og var mot Slovenia. Til pause var det likt med 14-14, men Norge vant til slutt kampen 28–27, blant annet etter sterk innsats av den nye landslagskeeperen Ole Erevik. Kampen vil også bli husket for Håvard Tvedtens trickskudd på stillingen 27-26. Bjarte Myrhol ble kåret til banens beste spiller, noe som betydde mye etter kreftsykdommen han overvant rett før mesterskapet.